CELEX: 62010TN0560
Language: el
Date: 2010-12-10 00:00:00
Title: Υπόθεση T-560/10: Προσφυγή της 10ης Δεκεμβρίου 2010 — Nencini κατά Κοινοβουλίου

5.2.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 38/17
            
         Προσφυγή της 10ης Δεκεμβρίου 2010 — Nencini κατά Κοινοβουλίου
   (Υπόθεση T-560/10)
   2011/C 38/31
   Γλώσσα διαδικασίας: η ιταλική
   
      Διάδικοι
   
   
      Προσφεύγων: Riccardo Nencini (Φλωρεντία, Ιταλία) (εκπρόσωπος: F. Bertini, δικηγόρος)
   
      Καθού: Ευρωπαϊκό Κοινοβούλιο
   
      Αιτήματα του προσφεύγοντος
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει την απόφαση του Γενικού Γραμματέα του Ευρωπαϊκού Κοινοβουλίου, της 7ης Οκτωβρίου 2010, η οποία απευθύνθηκε στον Riccardo Nencini και την κοινοποίηση του Γενικού Διευθυντή της Γενικής Οικονομικής Διευθύνσεως του Ευρωπαϊκού Κοινοβουλίου, της 13ης Οκτωβρίου 2010, αριθ. 315653, με αντικείμενο την «Επιστροφή των αχρεωστήτως καταβληθέντων ποσών για βουλευτική αποζημίωση και έξοδα ταξιδιού — Χρεωστικό σημείωμα», και τις ακόλουθες πράξεις, οι οποίες αποτελούν ήδη αντικείμενο προγενέστερης προσφυγής εκκρεμούσας ενώπιον του Γενικού Δικαστηρίου στην υπόθεση T-431/10: την απόφαση του Γενικού Γραμματέα του Ευρωπαϊκού Κοινοβουλίου, της 16ης Ιουλίου 2010, η οποία απευθύνθηκε στον προσφεύγοντα και, εφόσον παρίσταται αναγκαίο, κάθε άλλη προγενέστερη, συναφή ή μεταγενέστερη της προσβαλλομένης με την εν λόγω προσφυγή αποφάσεως πράξη· την κοινοποίηση του Γενικού Διευθυντή της Γενικής Οικονομικής Διευθύνσεως του Ευρωπαϊκού Κοινοβουλίου, της 4ης Αυγούστου 2010, αριθ. 312331, η οποία απευθύνθηκε στον Riccardo Nencini και τις προγενέστερες, συναφείς και μεταγενέστερες πράξεις·
            
         
               —
            
            
               να ακυρώσει την προσβαλλόμενη απόφαση αναπέμποντας την υπόθεση στον Γενικό Γραμματέα του Ευρωπαϊκού Κοινοβουλίου προκειμένου να επανακαθορίσει κατά δίκαιο τρόπο το επίμαχο ποσό·
            
         
               —
            
            
               Σε κάθε περίπτωση, να καταδικάσει το καθού στα δικαστικά έξοδα.
            
         
      Ισχυρισμοί και κύρια επιχειρήματα
   
   Ο προσφεύγων στην παρούσα υπόθεση είναι, επίσης, προσφεύγων στην υπόθεση T-431/10, Nencini κατά Κοινοβουλίου (1).
   Προς στήριξη της προσφυγής του, ο προσφεύγων προβάλλει παρεμφερείς με τους προβληθέντες στην ανωτέρω υπόθεση ισχυρισμούς και κύρια επιχειρήματα.
   
      (1)  ΕΕ 2000, C 317, σ. 40.